[{"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000003", "text": "Angelina\u2019n awyddus i helpu eraill i ddeall y dechnoleg ddigidol"}, {"text_idx": "#000005", "text": "Dywed Angelina Mitchell sy\u2019n gwneud gwaith arloesol fel swyddog sicrhau ansawdd mewnol digidol, mai ei nod yw agor y drws i ddysgwyr feithrin y sgiliau i ddefnyddio technoleg yn hyderus."}, {"text_idx": "#000007", "text": "Eglurodd Lucy Wilkinson, rheolwr llwybr gwasanaethau digidol ACT: \u201cBu\u2019n rhaid i Angelina lywio\u2019r gwaith o gyflwyno\u2019r cymhwyster hwn ar ei phen ei hun oherwydd, ar y pryd, hi oedd unig asesydd y cymhwyster yng Nghymru. Mae ei brwdfrydedd a\u2019i hymroddiad i\u2019w datblygiad proffesiynol parhaus o fewn y diwydiannau digidol yn eithriadol.\u201d\u201d"}, {"text_idx": "#000009", "text": "Mae\u2019r gwobrau\u2019n tynnu sylw at y rhyfeddodau y mae cyflogwyr, prentisiaid ac ymarferwyr dysgu seliedig ar waith wedi\u2019u cyflawni yn y cyfnod anodd hwn."}, {"text_idx": "#000011", "text": "Ar o\u0302l bod yn dysgu ieithoedd tramor modern i ddisgyblion ysgol uwchradd, ymunodd Angelina ag ACT fel asesydd dan hyfforddiant yn 2018 gan ei bod yn chwilio am her newydd yn ei gyrfa a\u2019i bod yn awyddus i helpu eraill i ddefnyddio\u2019r dechnoleg ddigidol."}, {"text_idx": "#000014", "text": "Mae dysgwyr a chyflogwyr wrth eu bodd a\u0302 hi a hi sy\u2019n cael y canlyniadau gorau yn ei thi\u0302m \u2013 mae 90% o\u2019i dysgwyr yn cwblhau eu cymhwyster ac mae\u2019n cael sgo\u0302r ymgysylltu a\u0302 chyflogwyr o 88%."}, {"text_idx": "#000017", "text": "\u201cMae Angelina\u2019n arwain trwy esiampl,\u201d meddai Lucy. \u201cMae wedi cael ei haddysg yn rhyngwladol, sy\u2019n golygu bod ganddi brofiad o arferion gorau rhai o\u2019r gwledydd a\u0302 systemau addysg gorau\u2019r byd. Mae Angelina yn mynd yr ail filltir i rannu ei gwybodaeth a\u2019i sgiliau gyda chydweithwyr a dysgwyr fel ei gilydd.\u201d"}, {"text_idx": "#000018", "text": "Dywedodd Angelina: \u201cRwy\u2019n falch iawn fy mod wedi cyrraedd y rhestr fer ar gyfer Ymarferydd y Flwyddyn Dysgu Seiliedig ar Waith, gan ei fod yn golygu llawer i mi. Mae\u2019n dangos bod eraill yn teimlo fy mod yn gwneud gwahaniaeth mewn sefydliadau ac ysgolion yng Nghymru."}, {"text_idx": "#000024", "text": "Caiff y Rhaglen Brentisiaethau ei hariannu gan Lywodraeth Cymru gyda chymorth Cronfa Gymdeithasol Ewrop (ESF). Os hoffech wybod rhagor am recriwtio prentis, ewch i: llyw.cymru/prentisiaethau-dewis-doeth neu ffonio 03000 603000."}]